Ur film-enklask dispar eo The Ghost Writer. Na vez divinet mann ebet, lañsus kenañ eo al lusk, choant en deus ar seller gouzout hiroch! Meur a wech em eus soñjet e rummad romantoù Millenium (gant an itrikoù politikel a live bras, ar vuhez war un enezennig iskis) ha zoken em eus soñjet nag ul levr dispar e rank bezañ!. Non ket bet souezhet o welet e-kerzh roll an dud o deus kemeret perzh e oa savet diwar ul levr. Klask a rin e lenn.  Ar sonerezh a zo dreist (soñjal a ran se alies er mare-mañ ha merzhout ordin e fin ar film eo savet ar sonerezh gant Alexandre Desplat…), an aktourien ivez, Pierce Brosnan dreist-holl a ra aon a-walch e korf ur politikour a vez dinervet aeset…  Neus tudenn ebet a vefe ken simpl hag a seblant bezañ da gentañ (estreget an haroz marteze?). Ur gwir film-enklask eo, efedus kenañ ha gant un dibenn bamus, flachadus (?) a live gant hini A serious man. Ouch!